**Gian Piero Gasperini** (s. 26. tammikuuta 1958) on italialainen jalkapallovalmentaja, joka pelaajaurallaan oli keskikenttäpelaaja. Kesäkuusta 2016 lähtien hän on toiminut Atalantan päävalmentajana.

Ura pelaajana
-------------

Gasperini pelasi yhdeksänvuotiaasta alkaen Juventuksen organisaatiossa. Hän voitti 1976 Juventuksen alle 20-vuotiaiden joukkueessa yhdessä Paolo Rossin ja Sergio Brion kanssa Italian nuorten mestaruuden 1976. Seuraavaksi kaudeksi Gasperini nostettiin edustusjoukkueseen. Serie A:ssa hän ei pelannut kuitenkaan yhtään ottelua, mutta otteet Coppa Italiassa herättivät kiinnostusta ja 1977 hänet lainattiin AC Reggianaan, jossa hän pelasi kuusi ottelua kaudella 1977–78.

Gasperini ei palannut enää Juventukseen, vaan siirtyi 1978 US Città di Palermoon, jossa hän pelasi viisi kautta Serie B:ssä ja oli mukana Coppa Italian finaalissa häviämässä Juventukselle 1979. Palermosta Gasperini jatkoi uraansa SS Caveseen ja AC Pistoiseen pelaten Serie B:ssä ja C1:ssä. Vasta edustaessaan Pescara Calciota Gasperini pääsi pelaamaan pääsarjatasolla, kun seura nousi Serie A:han 1987.

Gasperini jätti Pescaran 1990 ja pelasi vielä Salernitana Calciossa ja Vis Peserossa ennen kuin lopetti uransa 1993.

Ura valmentajana
----------------

Gasperini aloitti valmennusuransa Juventuksen organisaatiossa juniorivalmentajana 1994. Hän valmensi eri ikäluokkien joukkueita yhdeksän vuoden ajan kunnes hän vuonna 2003 siirtyi Serie C1:ssä pelanneen FC Crotonen päävalmentajaksi. Debyyttikausi 2003–04 päättyi Gasperinin johdolla menestyksekkääseen nousuun Serie B:hen. Gasperini sai potkut kesken kauden 2004–05, mutta hänet palkattiin pikaisin takaisin seuran peräsimeen. 

Kesällä 2006 Gasperini siirtyi Genoa CFC:n päävalmentajaksi. Debyyttikausi päättyi komeasti nousuun Serie A:han, jossa Gasperinin ja Genoan ensimmäinen kausi päättyi hienosti sijalle 10. Kaudella 2008–09 Gasperinin suojatit jatkoivat hyviä esityksiään ja päätyivät lopulta sijalle 9. Kauden 2010–11 kehno alku koitui Gasperinin kohtaloksi ja hän sai potkut tehtävistään marraskuussa. Genoa oli hävinnyt kolme neljästä viimeisimmästä ottelusta ja kerännyt 10 ottelusta vain 11 pistettä. 

Kesäkuussa 2011 Gasperini nimitettiin FC Internazionale Milanon päävalmentajaksi.. Syyskuussa 2011 Interin hävittyä nousijajoukkue Novaralle 3-1 seurajohto erotti valmentajan tehtävästään. Inter ei voittanut Gasperinin johdolla otteluakaan.  Potkujensa jälkeen Gasperini kritisoi Interin seurajohdon toimintaa hänen palkkauksessaan. Gasperinin mukaan Inter tiesi, että hän tulee käyttämään 3-4-3 taktiikkaa. Lisäksi Gasperini olisi toivonut seurajohdolta parempaa toimintaa kesän siirtomarkkinoilla, sillä Gasperini ei saanut hankittua ryhmäänsä haluamiaan ja sopivimpia pelaajia. 

Syyskuussa 2012 Gasperini palasi Serie A:han US Città di Palermon päävalmentajaksi.  Hän ei onnistunut kääntämään sisilialaisseuran huonosti alkanutta kautta, vaan Palermo vajosi sarjan jumboksi. Gasperini sai potkut helmikuun alussa 2013.  Gasperini palasi seuran valmentajaksi kolme kierrosta myöhemmin, kun Alberto Malesani sai potkut tehtävästä.  Hän sai kuitenkin uudelleen potkut maaliskuun alussa Palermon ollessa edelleen Serie A:n jumbona. 

Syyskuun lopulla 2013 Gasperini palasi Genoan päävalmentajaksi. Vaikean ensimmäisen kauden jälkeen Gasperini luotsasi seuransa kaudella 2014–2015 Serie A:ssa kuudenneksi. Joukkue olisi pelillisesti päässyt Eurooppa-liigaan, mutta seuran UEFA-lisenssin puuttumisen vuoksi europelipaikka meni paikallisvastustaja UC Sampdorialle. Kaudella 2015–2016 europelipaikat jäivät jälleen kauas ja Genoa päätyi keskikastiin sijalle 11. Kauden jälkeen Gasperini jätti seuran ja siirtyi Atalantan päävalmentajaksi.

Lähteet
-------

1. ↑  Genoa antoi Gasperinille potkut[vanhentunut linkki]
2. ↑  Gasperini named new Inter boss  24.6.2011. ESPN Soccernet. Viitattu 24.6.2011. (englanniksi)[vanhentunut linkki]
3. ↑  Gasperini sacked by Inter  21.9.2011. FIFA.com.  Arkistoitu 26.5.2012. Viitattu 22.9.2011. (englanniksi)
4. ↑  Gian Piero Gasperini: If Inter did not believe in my work, why did they sign me?  22.9.2011. Goal.com. Viitattu 23.9.2011. (englanniksi)
5. ↑  [ ESONERATO SANNINO
SQUADRA A GASPERINI]  16.9.2012. US Palermo.  Arkistoitu 19.10.2012. Viitattu 30.10.2012. (italiaksi)
6. ↑  Der Nächste bitte: Palermo entlässt Gasperini  4.2.2013. Kicker.de. Viitattu 4.2.2013. (saksaksi)
7. ↑  [ ESONERATO MALESANI
RICHIAMATO GASPERINI]  24.2.2013. US Palermo.  Arkistoitu 27.2.2013. Viitattu 12.3.2013. (italiaksi)
8. ↑  Palermo announce Sannino return  12.3.2013. Football Italia. Viitattu 12.3.2013. (englanniksi)
9. ↑  Official: Genoa recall Gasperini  29.9.2013. Football Italia. Viitattu 12.2.2014. (englanniksi)
10. ↑  Genoa Fail In Appeal To Obtain UEFA Licence  19.5.2015. Forza Italian Football. Viitattu 18.6.2016. (englanniksi)
11. ↑  Official: Atalanta appoint Gasperini  14.6.2016. Football Italia. Viitattu 18.6.2016. (englanniksi)


|  |  |  |
| --- | --- | --- |
| Edeltäjä:**Giovanni VavassoriFabio Liverani** | **Genoa CFC:n päävalmentaja**2006–11/20109/2013–2016 | Seuraaja:**Davide BallardiniIvan Jurić** |

|  |  |  |
| --- | --- | --- |
| Edeltäjä:**Giuseppe SanninoAlberto Malesani** | **US Città di Palermon päävalmentaja**9/2012–2/20132–3/2013 | Seuraaja:**Alberto MalesaniGiuseppe Sannino** |

|  |  |  |
| --- | --- | --- |
| Edeltäjä:**Edoardo Reja** | **Atalantan päävalmentaja**2016– | Seuraaja:**–** |

Internazionalen päävalmentajat
Fossati (1909–1915) • Resegotti (1920–1922) • Spottiswood (1922–1924) • Scheidler (1924–1926) • Weisz (1926–1928) • Viola (1928–1929) • Weisz (1929–1931) • Tóth (1931–1932) • Weisz (1932–1934) • Feldmann (1934–1936) • Carraro (1936) • Castellazzi (1936–1938) • Cargnelli (1938–1940) • Peruchetti (1940) • Zamberletti (1941) • Fiorentini (1941–1942) • Ferrari (1942–1945) • Carcano (1945–1946) • Nutrizio (1946) • Meazza (1947–1948) • Carcano (1948) • Astley (1948) • Cappelli (1949–1950) • Olivieri (1950–1952) • Foni (1952–1955) • Campatelli (1955) • Meazza (1955–1956) • Carver (1957–1958) • Bigogno (1958) • Campatelli (1959–1960) • Achilli (1960) • Cappelli (1960) • Hel. Herrera (1960–1968) • Foni (1968–1969) • Her. Herrera (1969–1970) • Invernizzi (1970–1973) • Masiero (1973) • Hel. Herrera (1973) • Masiero (1974) • Suárez (1974–1975) • Chiappella (1976–1977) • Bersellini (1977–1982) • Marchesi (1982–1983) • Radice (1983–1984) • Castagner (1984–1985) • Corso (1985–1986) • Trapattoni (1986–1991) • Orrico (1991–1992) • Suárez (1992) • Bagnoli (1992–1994) • Marini (1994) • Bianchi (1994–1995) • Suárez (1995) • Hodgson (1995–1997) • Castellini (1997) • Simoni (1997–1998) • Lucescu (1998–1999) • Castellini (1999) • Hodgson (1999) • Lippi (1999–2000) • Tardelli (2000–2001) • Cúper (2001–2003) • Verdelli (2003) • Zaccheroni (2003–2004) • Mancini (2004–2008) • Mourinho (2008–2010) • Benítez (2010) • Leonardo (2010–2011) • Gasperini (2011) • Ranieri (2011–2012) • Stramaccioni (2012–2013) • Mazzarri (2013–2014) • Mancini (2014–2016) • De Boer (2016) • Pioli (2016–2017) • Spalletti (2017–2019) • Conte (2019–)